wickkiey/tamil-wikipedia-chunked huggingface dataset:
# ஆர். டி. ராஜசேகர்

## பணியாற்றிய திரைப்படங்கள்

| ஆண்டு | படம் | இயக்குநர் | மொழி |  |
| --- | --- | --- | --- | --- |
| 2001 | *மின்னலே* | கௌதம் மேனன் | தமிழ் |  |
| 2002 | *ரெட்* | சிங்கம்புலி | தமிழ் |  |
| 2003 | *காக்க காக்க* | கௌதம் மேனன் | தமிழ் |  |
| 2004 | *கர்சனா* | கௌதம் மேனன் | தெலுங்கு |  |
| 2004 | *மன்மதன்* | ஏ. ஜெ. முருகன் | தமிழ் |  |
| 2004 | *போர்த் பீப்பள்* | ஜெயராஜ் | மலையாளம் |  |
| 2005 | *கஜினி* | ஏ. ஆர். முருகதாஸ் | தமிழ் |  |
| 2005 | *தொட்டி ஜெயா* | துரை | தமிழ் |  |
| 2006 | *ஹேப்பி* | ஏ. கருணாகரன் | தெலுங்கு |  |
| 2006 | *சில்லுனு ஒரு காதல்* | கிருஷ்ணா | தமிழ் |  |
| 2008 | *காளை* | தருண் கோபி | தமிழ் |  |
| 2008 | *பீமா* | லிங்குசாமி | தமிழ் |  |
| 2008 | *சத்யம்* | ஏ. இராஜசேகர் | தமிழ் |  |
| - | 2010 | *ஜக்குபாய்* | கே. எஸ். ரவிக்குமார் | தமிழ் |
| 2010 | *வாருடு* | குணசேகர் | தெலுங்கு |  |
| 2011 | *கர்மயோகி* | வி. கே. பிரகாஷ் | மலையாளம் |  |
| 2011 | *வெடி* | பிரபுதேவா | தமிழ் |  |
| 2012 | *பில்லா 2* | சக்ரி துலேத்தி | தமிழ் |  |
| 2012 | *ரன் பேபி ரன்* | ஜோஷி | மலையாளம் |  |
| 2013 | *பாட்ஷா* | ஸ்ரீனு வைத்லா | தெலுங்கு |  |
| 2014 | *இங்க என்ன சொல்லுது* | வின்சன்ட் செல்வா | தமிழ் |  |
| 2014 | *அரிமா நம்பி* | ஆனந்த் சங்கர் | தமிழ் |  |
| 2014 | *அவதாரம்* | ஜோஷி | மலையாளம் |  |
| 2014 | *உயிரே உயிரே* | ஏ. இராஜசேகர் | தமிழ் |  |
| 2015 | *மாசு என்கிற மாசிலாமணி* | வெங்கட் பிரபு | தமிழ் |  |
| 2016 | *அகிரா* | ஏ. ஆர். முருகதாஸ் | இந்தி |  |
| 2016 | *இருமுகன்* | ஆனந்த் சங்கர் | தமிழ் |  |
| 2016 | நெருப்புடா | பி. அசோக் குமார் | தமிழ் | } |
# ஆரியவர்த்தம்

ஆரியவர்த்தப் பகுதிகள் (வெளிர் மஞ்சள் நிறம்)]]  
**ஆரியவர்த்தம்** (Āryāvarta) என்பது சமஸ்கிருத மொழி இலக்கியங்களின் படி, இந்தியத் துணைக்கண்டத்தில் இந்தோ ஆரிய மக்கள் வாழ்ந்த விந்திய மலைத்தொடரின் வடக்கு பகுதிகளான, பண்டைய காந்தாரம், பாக்லீகம், மத்திர நாடுகளும், தற்கால சிந்து மாகாணம், பஞ்சாப் பகுதிகள், குஜராத், இராஜஸ்தான், உத்தரப் பிரதேசம், உத்தரகாண்ட், பிகார், மேற்கு வங்காளம் வங்காளதேசம் மற்றும் தெற்கு நேபாளம் உள்ளடக்கிய நிலப்பகுதிகளாகும். பரசுராமரால், காசியப்ப முனிவருக்கு பூமியின் நடுப்பகுதி " ஆரியவர்த்தம்" என்ற புண்ணிய பூமியை தானமாக வழங்கப்பட்டது. ஆதாரம் : ஸ்ரீமத்பாகவதம் (9:16:22)
# ஆரியவர்த்தம்

## இலக்கிய ஆதாரங்கள்

மனுதரும சாத்திரத்தின் படி, வடக்கில் இமயமலை முதல் தெற்கில் விந்திய மலைத்தொடர் வரையிலும்; கிழக்கில் கிழக்கு கடல் (வங்காள விரிகுடா) முதல் மேற்கில் அரபுக் கடல் வரையிலான பகுதிகளை ஆரியவர்த்தம் எனக் குறிப்பிடுகிறது. (2.22) ஸ்ரீமத் பாகவதம் ( 9:16:22)  
ஆரியவர்த்தப் பகுதியை கல்ப வேதாங்க சூத்திரங்களிலும், வசிட்டரின் தர்ம சூத்திரங்களிலும், (Kalpa (Vedanga)#Dharma Sutras|Vasistha Dharma Sutra) (I.8-9 and 12-13) இந்தியத் துணைக் கண்டத்தின் மேற்கில் தார் பாலவனத்தில் மறைந்த சரஸ்வதி ஆறு முதல் வடக்கில் இமயமலை அடிவாரம் வரையிலும்; தெற்கில் விந்திய மலைத் தொடர்கள் வரையிலும் பரவியிருந்த்தாக கூறுகிறது.  
போதயான தர்ம சூத்திரங்களில் ( 1.1.2.10) மேற்கில் தோவாப் முதல் கிழக்கில் ஆதர்சனம் வரையிலும்; வடக்கில் இமயமலையின் தென்பகுதி முதல் தெற்கில் விந்திய மலைத்தொடர் வரையில் ஆரியவர்த்தப் பகுதி பரவியிருந்ததாக கூறுகிறது.
# ஆரியவர்த்தம்

## இதனையும் காண்க

- பிரம்மவர்த்தம்
- பரத கண்டம்
# கசர்கள்

இதிகாச கால நாடுகள்]]  
**கசர்கள்** (Khasas) மகாபாரதம் கூறும் பண்டைய பரத கண்டத்தின் வடக்கில் உள்ள நேபாளம், காஷ்மீரம், இமாச்சலப் பிரதேசம், உத்தராகண்ட் மற்றும் வடமேற்கு இந்தியா போன்ற இமயமலைப் பகுதிகளில் வாழ்ந்த இந்தோ ஆரிய மக்கள் ஆவார்.
# கசர்கள்

## மகாபாரதக் குறிப்புகள்

சீனர்கள், பகலவர்கள், யவனர்கள், சகர்கள், சவரர்கள், கிராதர்கள், சிங்களவர்கள் போன்ற மிலேச்சர்களுடன் சேர்த்து கசர்களையும் மகாபாரதம் குறிப்பிடுகிறது.
# கசர்கள்

## மகாபாரதக் குறிப்புகள்

### குருச்சேத்திரப் போரில்

குருச்சேத்திரப் போரில் கச நாட்டுப் படைவீரர்கள், காம்போஜர்கள், சகர்கள் போன்ற மிலேச்சர்களுடன் இணைந்து, கௌரவர் அணியில் சேர்ந்து, பாண்டவர்களுக்கு எதிராக நீண்ட வாட்களுடன் போரிட்டனர். (மகாபாரதம், உத்யோக பருவம், 5-161,162)
# கசர்கள்

## இதனையும் காண்க

- பரத கண்டம்
# கரூசக நாடு

இதிகாச கால நாடுகள்]]  
**கரூசக நாடு** (Karusha Kingdom), மகாபாரத இதிகாசம் குறிப்பிடும் பண்டைய பரத கண்டத்து யாதவர்கள் ஆண்ட நாடுகளில் ஒன்றாகும். கருச நாடு, தற்கால மத்தியப் பிரதேசத்தின் தாதியா மாவட்டம் என அறியப்படுகிறது. கருச நாட்டு மன்னர்களில் புகழ் பெற்றவர் தந்தவக்ரன் ஆவார்.
சேதி நாட்டிற்கு தெற்கில் அமைந்த கருச நாட்டின் மன்னன் தந்தவக்ரன், சிசுபாலனின் நெருங்கிய கூட்டாளி ஆவார். தந்தவக்ரனும், சிசுபாலனும் கிருஷ்ணாரால் கொல்லப்பட்டனர்.
# கரூசக நாடு

## மகாபாரதக் குறிப்புகள்

போஜர்கள், குந்தலர்கள், காசி-கோசலர்கள், குந்திகள், சேதிகளுடன் கருசர்களையும், பண்டைய ஆரியவர்த்த இன மக்களாக மகாபாரதம் குறிப்பிடுகிறது. (மகாபாரதம் துரோண பருவம் 6: 9)
# கரூசக நாடு

## மகாபாரதக் குறிப்புகள்

### கூட்டாளிகள்

- பாஞ்சால நாட்டு இளவரசி திரௌபதியின் சுயம்வரத்தில் புகழ்பெற்ற யாதவர்களான பலராமன் மற்றும் கிருஷ்ணருடன் கருச நாட்டு மன்னர் தந்தவக்ரனும் கலந்து கொண்டார்.  
- தருமன் நிறுவிய புதிய இந்திரப்பிரஸ்தம் அரண்மனையைக் காண, கருச நாட்டு மன்னர் தனது நண்பர் சேதி நாட்டு மன்னர் சிசுபாலன் மற்றும் யாதவத் தலைவர்களுடன் வந்திருந்தார். (2: 4)  
- கருச நாட்டு மன்னர் தந்தவக்ரன், மற்போரில் சிறந்த மகத நாட்டின் மன்னர் ஜராசந்தனின் சீடர் ஆவார். (2,14)
# கரூசக நாடு

## குருச்சேத்திரப் போரில்

குருச்சேத்திரப் போரில், சேதி நாட்டு சிசுபாலனின் மகன் திருஷ்டகேது தலைமையிலான படைப்பிரிவில், கருச நாட்டுப் படைகள் மற்றும் காசி நாட்டுப் படைகளும் இணைந்து பாண்டவர் அணியில் சேர்ந்து, கௌரவர்களுக்கு எதிராகப் போரிட்டனர்.  
கருச நாட்டவர்களுடன், மத்சயர்கள், பாஞ்சாலர்கள், சூரசேனிகள், சிருஞ்சயர்கள், சோமகர்கள், சூரர்கள், பிரபாதகரர்கள், கேகயர்கள், பாண்டியர்கள், காஞ்சிகள், மூசிகர்கள், சேரர்கள், சோழர்கள், திராவிடர்கள், ஆந்திரர்கள், கோசலர்கள், மகதர்கள், சாத்தியகி தலைமையிலான யாதவர்கள் பாண்டவர் அணியில் சேர்ந்து குருச்சேத்திரப் போரில் கலந்து கொண்டனர். (6-47,54,98,107) (7-9,11,21,153), (8-12,30,47,49,54,56,73,78
# கரூசக நாடு

## இதனையும் காண்க

- பரத கண்டம்
# நேபா நாடு

இதிகாச கால நாடுகள்]]  
**நேபா நாடு** (Nepa Kingdom), மகாபாரத இதிகாசம் கூறும் பண்டைய பரத கண்ட நாடுகளில் ஒன்றாகும். நேபா நாடு, இமயமலை நாடுகளில் ஒன்றான தற்கால நேபாளத்தை குறிக்கிறது.
# நேபா நாடு

## மகாபாரதக் குறிப்புகள்

### தருமனின் இராசசூய வேள்வியில்

தருமன் நடத்திய இராசசூய வேள்வியில், இமயமலை நாடுகளின் மன்னர்களுடன், நேபா நாட்டினரும் கலந்து கொண்டு, தங்கள் நாட்டிலிருந்து கொண்டு வந்த அரிய வகை பொருட்களை தருமருக்கு காணிக்கையாக செலுத்தினர்.
நேபா இன மக்களுடன் சித்திரகர்கள், குக்குரர்கள், கரஸ்கர்கள், சீனர்கள், யவனர்கள், சகர்கள், ஹர ஹூணர்கள், இமயமலை நாட்டவர்கள், உத்தரர்கள் மற்றும் இமயமலைக் காடுகளில் வாழும் இன மக்கள் தருமருக்கு காணிக்கை செலுத்த அரண்மனை வாயிலில் காத்திருந்தனர் என சபா பருவத்தில் விளக்கப்பட்டுள்ளது.
# நேபா நாடு

## மகாபாரதக் குறிப்புகள்

### பிற குறிப்புகள்

மகாபாரதம், பர்வம் 13, அத்தியாயம் 34-இல் நேபா நாட்டவர்களை நிப்பர்கள் என்றும் குறிப்பிடுகிறது. நேபா இன மக்களையும், ஹேஹேய நாட்டின் தலஜங்கர்களையும் முனிவர் அங்கிரஸ்சின் மகன் பிருகு வென்றதாகவும், ஐல இன மக்களை பாரத்துவாசர் வென்றதாகவும் குறிப்பிடுகிறது.
# நேபா நாடு

## இதனையும் காண்க

- பரத கண்டம்
# செ. மாதவன்

**செ. மாதவன்** (20 ஆகத்து 1933 - 3 ஏப்ரல் 2018) ஓர் இந்திய அரசியல்வாதியும், தமிழ்நாடு சட்டமன்றத்தின் திருப்பத்தூர் சட்டமன்றத் தொகுதியின் முன்னாள் உறுப்பினரும், தமிழகத்தின் முன்னாள் அமைச்சரும் ஆவார். இவர் 1933 ஆகத்து 20 அன்று செல்லையா பிள்ளை என்பவருக்கு மகனாக சிங்கம்புணரியில் பிறந்தவர்.
# செ. மாதவன்

## அரசியல் வாழ்க்கை

1962 ஆம் ஆண்டு நடந்த தமிழ்நாடு சட்டமன்றத் தேர்தலில் திருக்கோஷ்டியூர் தொகுதியில் (தற்போது நீக்கப்பட்ட தொகுதி) திராவிட முன்னேற்றக் கழகம் சார்பாக போட்டியிட்டு வெற்றிபெற்றார். அதன்பின்னர், மாற்றியமைக்கப்பட்ட திருப்பத்தூர் தொகுதியில் 1967, மற்றும் 1971 ஆகிய ஆகிய ஆண்டுகளில் தொடர்ந்து இரண்டு முறை சட்ட மன்ற உறுப்பினராக இருந்தார். இந்த மூன்று முறையும் தி.மு.க. சார்பில் அவர் போட்டியிட்டு வென்றார். அண்ணாதுரை அமைச்சரவையில் சட்ட அமைச்சராகவும், 1967 -1976 ஆண்டுகளில் மு. கருணாநிதி அமைச்சரவைகளில் சட்டம், கூட்டுறவுத் துறை, தொழில் துறை அமைச்சராக மாதவன் பணியாற்றினார்.  
1982 ஆண்டு தி.மு.க.வில் இருந்து விலகி அஇஅதிமுகவில் சேர்ந்தார். அதைத்தொடர்ந்து 1984 தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பாக திருப்பத்தூர் தொகுதியில் போட்டியிட்டு வெற்றி பெற்றார். 1990-96ஆம் ஆண்டுகளில் அ.தி.மு.க. சார்பில் மாநிலங்களவை உறுப்பினராக இருந்தார். எம்.ஜி.ஆர். காலத்தில் அஇஅதிமுகவின் பொருளாளராக இருந்தார். எம்.ஜி.ஆர் இறந்தபிறகு இரண்டாக பிளவுபட்ட அ.தி.மு.கவில் சானகி அணியில் இணைந்தார்.  
1996ஆம் ஆண்டு தி.மு.க. தலைவர் கருணாநிதி முன்னிலையில் மீண்டும் தி.மு.க.வில் தன்னை இணைத்துக்கொண்டு. திமுகவில் உயர்நிலை செயல்திட்டக்குழு உறுப்பினராக இருந்தார்.
# செ. மாதவன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | திருகோட்டியூர் | திமுக | 37.95 |  |
| 1967 | திருப்பத்தூர், சிவகங்கை | திமுக | 56.72 |  |
| 1971 | திருப்பத்தூர், சிவகங்கை | திமுக | 68.95 |  |
| 1984 | திருப்பத்தூர், சிவகங்கை | அஇஅதிமுக | 57.10 | } |
# சிசு-சத்துலுச்சு

**சிசு-சத்துலுச்சு இராச்சியங்கள்** (*Cis-Sutlej states*) சத்துலுச்சு ஆற்றிற்கு வடக்கே, இமயமலைக்கு கிழக்கே, யமுனை ஆற்றிற்கும் தில்லி மாவட்டத்திற்கும் தெற்கே,சிர்சா மாவட்டத்திற்கு மேற்கே அமைந்துள்ள பஞ்சாப் பகுதியின் இராச்சியங்களின் குழுவாகும். இந்த இராச்சியங்களை மராத்தியப் பேரரசின் வழித்தோன்றல்களான சிந்தியா வம்சத்தினர் ஆண்டு வந்தனர். சிசு-சத்துலுச்சு பகுதியில் இருந்த பல்வேறு சிறிய பஞ்சாபி இராச்சியங்கள் மராட்டியர்களுக்கு கப்பம் கட்டி வந்தனர். 1803-1805இல் இரண்டாம் ஆங்கிலேய மராத்தியப் போரில் தோல்வியடைந்த மராட்டியர்களிடமிருந்து இப்பகுதி பிரித்தானியர்கள் வசமாயிற்று.
# சிசு-சத்துலுச்சு

## மாவட்டங்களும் இராச்சியங்களும்

### தற்போதைய மாவட்டங்களும் கோட்டங்களும்

- சண்டிகர் ஒன்றியப் பகுதி
- பட்டியாலா மாவட்டம்
- சாகிப்ஜாதா அஜித்சிங் நகர் மாவட்டம்
- மான்சா மாவட்டம்
- பர்னாலா மாவட்டம்
- சங்கரூர் மாவட்டம்
- ஜலந்தர் மாவட்டம்
- முக்த்சர் சாகிப் மாவட்டம்
- ஹோசியார்பூர் மாவட்டம்
- பட்டிண்டா மாவட்டம்
- லூதியானா மாவட்டம்
- பெரோஸ்பூர் மாவட்டம்
- பஞ்சகுலா மாவட்டம்
- ஹிசார் மாவட்டம்
- அம்பாலா மாவட்டம்
# சிசு-சத்துலுச்சு

## மாவட்டங்களும் இராச்சியங்களும்

### மன்னர் அரசு (பிரித்தானிய இந்தியா)

- பட்டியாலா
- ஜிந்த்
- நாபா
- பரீத்கோட்
- மலேர் கோட்லா
- கல்சியா
- கைத்தல்
# ஆஸ்திரேலியா நாட்டுப்பண்

**ஆஸ்திரேலியா நாட்டுப்பண்** ( **Advance Australia Fair** ) என்பது ஆத்திரேலியா நாட்டின் நாட்டுப்பண் ஆகும். இதை எழுதி இசையமைத்தவர், ஸ்காட்லாந்தில் பிறந்த பள்ளி ஆசிரியர் பீட்டட் டோட்ஸ் மெக்கார்மிக் என்பவராவார். இவர் தன் 21 ஆம் வயதில் சிட்னிக்கு வந்தார். நேரம் கிடைக்கும் போது, உள்ளூர் கிருத்தவ தேவாலயங்களில் சமூகப் பணி செய்துவந்தார். தேவாலய இசைக்குழுவில் சேர்ந்தும் இருந்தார். ஒரு முறை மெக்கார்மிக் ஒரு கண்காட்சிக்கு சென்றபோது, அங்கே பல நாடுகளின் நாட்டுப்பண்கள் இசைக்கப்பட்டன. ஆனால், ஆஸ்திரேலியாவுக்கென தனியாக நாட்டுப்பண் இல்லாததைக் கண்டு வருந்தினார். பின்னர் பாடல் ஒன்றை அவரே எழுதி, அந்தப் பாடலுக்கு இசையும் அமைத்தார். 1878 ஆண்டு சிட்னியில் ஒரு விழாவில் முதன்முதலில் இந்தப் பாடல் பாடப்பட்டு பிரபலம் ஆனது. பின்னர் பாடல் சிறிது திருத்தப்பட்டு, 1901 இல் 10 ஆயிரம் பேர் பாடினார்கள். இந்தப் பாடலை இறைவன் அரசியைக் காப்பாராக என்னும் பாடலுக்கு பதிலாக நாட்டுப்பண்ணாக ஏற்பது குறித்து 1977 இல் பொதுமக்களிடம் பொதுக் கருத்துக்கணிப்பு நடத்தப்பட்டது. அதன்பிறகு இந்தப்பாடலை ஆஸ்திரேலியாவின் நாட்டுப்பண்ணாக 1984 இல் அறிவிக்கப்பட்டது.
# ஆஸ்திரேலியா நாட்டுப்பண்

## வரிகள்

| அதிகாரப்பூர்வ வரிகள் | தமிழ் ஒலிபெயர்ப்பு | தமிழ் மொழிபெயர்ப்பு |  |
| --- | --- | --- | --- |
| <poem></poem> | <poem></poem> | <poem></poem> | } |
# பெராக்சிநைட்ரைட்டு

யின் அமைப்பு]]  
**பெராக்சிநைட்ரைட்டு** *(Peroxynitrite)* ONOO<sup>−</sup> என்ற வாய்ப்பாட்டைக் கொண்டிருக்கும் ஒரு அயனி ஆகும். சில சந்தர்ப்பங்களில் இதை பெராக்சோநைட்ரைட்டு என்ற பெயராலும் அழைக்கிறார்கள். இவ்வயனி நைட்ரேட்டினுடைய (NO<sub>3</sub><sup>−</sup>) நிலைப்புத்தன்மையற்ற ஒரு உள்ளமைப்பு மாற்று வடிவம் ஆகும். இதனுடைய இணை அமிலம் உயர் வினைத்திறன் கொண்டிருந்த போதிலும், காரக் கரைசல்களில் பெராக்சிநைட்ரைட்டு நிலைப்புத்தன்மையுடன் காணப்படுகிறது. ஐதரசன் பெராக்சைடுடன் நைட்ரைட்டைச் சேர்த்து பெராக்சிநைட்ரைட்டு தயாரிக்கப்படுகிறது.  
: H<sub>2</sub>O<sub>2</sub> + → ONOO<sup>−</sup> + H<sub>2</sub>O  
பெராக்சிநைட்ரைட்டு ஓர் ஆக்சிசனேற்றி மற்றும் நைட்ரோ ஏற்றம் செய்யும் முகவராகச் செயல்படுகிறது. ஆக்சிசனேற்றப் பண்பின் காரணமாக பெராக்சிநைட்ரைட்டால் டி.என்.ஏ மற்றும் புரதங்கள் உள்ளிட்ட உயிரணுக்களில் உள்ள அணியணியான மூலக்கூறுகளை சேதப்படுத்த முடியும்.: உயராக்சைடு தனி உறுப்புகளுடன் நைட்ரிக் ஆக்சைடு தனி உறுப்பு இணைந்து பெராக்சிநைட்ரைட்டு உருவாக்கம் அமைந்திருப்பதாக நடைமுறையில் சுட்டிக் காட்டப்படுகிறது:
:<sup>•</sup> + <sup>•</sup>NO → .  
இவ்விரு தனி உறுப்புகளும் இணைவதால் உருவாகும் பெராக்சி நைட்ரைட்டு ஒரு தனி உறுப்பு அல்ல ஆனால் இதுவொரு வலிமையான ஆக்சிசனேற்றியாகும்.  
அமில ஐதரசன் பெராக்சைடுடன் சோடியம் நைட்ரைட்டைச் சேர்த்து சூடுபடுத்தி, அதைத் தொடர்ந்து உடனடியாக சோடியம் ஐதராக்சைடு சேர்ப்பதால் ஆய்வகத்தில் பெராக்சிநைட்ரைட்டு தயாரிக்கப்படுகிறது. 302 நானோ மீட்டரில் ஒளி உட்கிரகித்தல் அளவீட்டின் படி பெராக்சிநைட்ரைட்டின் அடர்த்தி அளவு (pH 12, ε302 = 1670 M−1&nbsp;cm−1) ஆகும்.
# பெராக்சிநைட்ரைட்டு

## மின்னணு மிகுபொருளாக

ONOO<sup>−</sup> கார்பன் டை ஆக்சைடுடன் ஒரு மின்னணு மிகுபொருளாக வினைபுரிகிறது. கார்பன் டை ஆக்சைடின் செறிவு 1மி.மீ ஆக இருப்பதால் ONOO<sup>−</sup> அயனியுடன் விரைவாக வினைபுரிகிறது. இதனால் உடலியங்கியல் சூழலில் ONOO<sup>−</sup> அயனியுடன் கார்பன் டை ஆக்சைடு வினைபுரிந்து நைட்ரசோபெராக்சிகார்பனேட்டு (ONOOCO<sub>2</sub><sup>−</sup> ) உருவாகிறது. ONOO<sup>−</sup> அயனி உருவாதலுக்கு மிகப்பரவலான மேலாதிக்கம் செலுத்தும் வழிமுறையும் இதுவேயாகும். ONOOCO<sub>2</sub><sup>-</sup> சமப்பிளவடைந்து கார்பனேட்டு தனியுறுப்பு மற்றும் நைட்ரசன் டை ஆக்சைடு, மீண்டும் ஒரு சோடி கூண்டு தனியுறுப்புகளாக உருவாகிறது. தோராயமாக 66 சதவீதம் நேரத்தில் இவ்விரண்டு தனியுறுப்புகளும் மீள்சேர்க்கைக்கு உட்பட்டு கார்பன் டை ஆக்சைடு மற்றும் நைட்ரேட் ஆக உருவாகின்றன. எஞ்சியுள்ள 33% நேரத்தில் இவ்விரண்டு தனியுறுப்புகளும் கரைப்பான் கூண்டிலிருந்து தப்பித்து தனியுறுப்புகளாக மாறுகின்றன. இவ்விரண்டு விளைபொருட்களே (கார்பனேட்டு தனியுறுப்பு மற்றும் நைட்ரசன் டை ஆக்சைடு) பெராக்சிநைட்ரேட்டு சார்ந்த உயிரணு சேதத்திற்கு காரணமானவையாக நம்பப்படுகிறது.
# பஞ்சாபி தந்தூர்

**பஞ்சாபி தந்தூர்** (*tandoor*, Gurmukhī:ਤੰਦੂਰ; Shahmukhi:تندور) என்பது பஞ்சாபிய உணவு தயாரிப்பதற்குப் பயன்படுத்தப்படும் ஒரு பாரம்பரியக் களிமண் அடுப்பாகும். களிமண் அல்லது செங்கல் கொண்டு செய்யப்பட்டு, அதன் ஒருபுறமமைந்த திறப்பின் வழியே எரியூட்டப்படும் பஞ்சாபி பத்தியிலிருந்து தந்தூர்கள் வேறுபட்டவை. பஞ்சாபி பத்திகளின் மேற்புறம் உலோக மூடிகொண்டு மறைக்கப்பட்டு, புகை வெளியேற உருளைவடிவ புகைபோக்கிகளைக் கொண்டிருக்கும். தந்தூரி கோழி தயாரிக்கவும் தந்தூர்கள் பயன்படுத்தப்படுகின்றன.
# பஞ்சாபி தந்தூர்

## வடிவமைப்பு

பஞ்சாபி தந்தூர் களிமண்ணால் மணிவடிவில் பூமிக்கடியில் அமைக்கப்பட்ட அடுப்பாகும். இந்த அடுப்புகளில் எரிப்பதற்கு விறகு அல்லது கரி பயன்படுத்தப்படுகிறது. அதன்மூலம் 480 பாகைகள் வரை வெப்பம் பெறப்படுகிறது. பஞ்சாபி தந்தூர்கள் தரைக்கு மேலும் அமைக்கப்படுகின்றன. பஞ்சாபி தந்தூரை ஒத்த தொல்பொருட்கள் சிந்து சமவெளிப்பகுதியில் கண்டெடுக்கப்பட்டிருந்தாலும் பிரிவினைக்கு முந்தைய பஞ்சாபின் சமையலோடுதான் பஞ்சாபி தந்தூரின் பயன்பாடு இணைக்கப்பட்டுள்ளது
# பஞ்சாபி தந்தூர்

## பயன்கள்

கறியுணவு வகைகளும் ரொட்டியும் தயாரிப்பதற்குப் பஞ்சாபியர்கள் தந்தூர் அடுப்பைப் பயன்படுத்துகின்றனர். பஞ்சாபி நாட்டுப்புறப் பாடல்களில் தந்தூரி அடுப்பு இடம்பெற்றுள்ளது.
# வெற்றுச் சுழற்சி

**வெற்றுச் சுழற்சி** *(Null cycle)* என்பது வளிமண்டல வேதியியலில், வேதிப்பொருள் சிற்றினங்கள் தங்களுக்குள் ஒன்றிணைந்து இறுதியில் நிகர உற்பத்தி அல்லது நிகர நீக்குதல் ஏதுமின்றி மாற்றமடையும் வினையூக்கச் சுழற்சியைக் குறிக்கிறது. அடுக்கு வளிமண்டலத்தில் இந்த வெற்றுச் சுழற்சி நிகழ்வானது வேற்றுநிலைத் தொடர் வினைகளில் முக்கியப்பங்கு வகித்து ஓசோன் அடுக்கு குறைவுக்கு காரணமாகிறது  
அடுக்கு வளிமண்டலத்தில் ஓசோன் குறைவுக்கு நைட்ரசன் ஆக்சைடு இனங்களை ஈடுபடுத்துவதற்கு இத்தகைய ஒரு சுழற்சியே காரணமாகிறது.  
NO + O<sub>3</sub> → NO<sub>2</sub> + O<sub>2</sub>  
NO<sub>2</sub> + O → NO + O<sub>2</sub>  
Net: O + O<sub>3</sub> → 2O<sub>2</sub>  
என்பது ஒரு வினையூக்க சுழற்சி ஆகும்.  
வழக்கமல்லாத ஆக்சிசன் சிற்றினங்களின் பாதுகாப்பை அனுமதிக்கும் NO2 வாயுவின் ஒளியாற்சுழற்சிக்கு சாத்தியமுள்ளதால், தொடர்புடைய வெற்றுச் சுழற்சி ஒளியாற்சுழற்சியுடன் போட்டியிடுகிறது.  
NO + O<sub>3</sub> → NO<sub>2</sub> + O<sub>2</sub>  
NO<sub>2</sub> + hν → NO + O  
Net: O<sub>3</sub> + hν → O + O<sub>2</sub>  
என்பதனால் O மற்றும் O3 இரண்டும் வேகமாக பரிமாறிக்கொள்ள இயலும். கடைசி சுழற்சியானது ஓசோன் நுகர்வு வீதத்தை பாதிப்பதில்லை. ஆனால் பகல்நேரத்தில் ஒளியாற்சுழற்சி நிகழும்போது இவ்வீதத்தைக் குறைக்கிறது. குளோரின், புரோமின் போன்ற தனியுறுப்புகளுடன் NO வாயுவும் வினைபுரிந்து வெற்றுச் சுழற்சிகளுக்கான பாதைக்கு வழிவகுக்கிறது.  
Cl + O<sub>3</sub> → ClO + O<sub>2</sub>  
ClO + NO → Cl + NO<sub>2</sub>  
NO<sub>2</sub> + hν → NO + O  
Net: O<sub>3</sub> + hν → O + O<sub>2</sub>  
முதன்மைச் சுழற்சிகள் என்ற பெயராலும் அழைக்கப்படும் பிற வெற்றுச் சுழற்சிகள், பயனுறத்தக்க வகையில் வினைத்திறமிக்க சிற்றினங்களைப் பிடித்து வைத்திருந்து தேக்கத்தை உற்பத்தி செய்கின்றன. இருநைட்ரசன் ஐந்தாக்சைடு உருவாக்கத்தை இதற்கு உதாரணமாகக் கூறலாம்.  
NO<sub>2</sub> + NO<sub>3</sub> → N<sub>2</sub>O<sub>5</sub>  
வளிமண்டலத்தில் இருக்கும் NOx குடும்ப சிற்றினத்தின் 10 சதவீதத்தை வழியடைத்து ஓசோனை அழிக்கும் வினையூக்க சுழற்சிகளின் ஆற்றலை இவ்வினை கட்டுப்படுத்துகிறது
# ஏ. ஆர். மாரிமுத்து

**ஆ. இரெ. மாரிமுத்து** ஓர் இந்திய அரசியல்வாதி மற்றும் தமிழ்நாடு சட்டமன்றத்தின் முன்னாள் உறுப்பினரும் ஆவார். 1957 ஆம் ஆண்டில் நடந்த தமிழ்நாடு சட்டமன்றத் தேர்தலில் பிரஜா சோசலிச கட்சியின் சார்பில் தஞ்சாவூர் மாவட்டத்தின் அதிராம்பட்டினம் சட்டமன்றத் தொகுதியில் போட்டியிட்டு வெற்றிபெற்றார். (இத்தொகுதி 1952, 1957 மற்றும் 1962 தேர்தல்களுடன் கலைக்கப்பட்டது.) பின்னர் பட்டுக்கோட்டை சட்டமன்றத் தொகுதியில் 1967 மற்றும் 1971 சட்டமன்றத் தேர்தல்களில் பிரஜா சோசலிச கட்சியின் வேட்பாளராகவும், 1977 தேர்தலில் இந்திய தேசிய காங்கிரசின் வேட்பாளராகவும் போட்டியிட்டு வென்றார்.
# ஏ. ஆர். மாரிமுத்து

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1957 | அதிராம்பட்டினம் (தற்போது நீக்கப்பட்ட தொகுதி) | பிரஜா சோசலிச கட்சி |  |
| 1967 | பட்டுக்கோட்டை | பிரஜா சோசலிச கட்சி | 54.60 |
| 1971 | பட்டுக்கோட்டை | பிரஜா சோசலிச கட்சி | 59.57 |
| 1977 | பட்டுக்கோட்டை | இந்திய தேசிய காங்கிரசு | } |
# ஆ. துரையரசன்

**ஆ. துரையரசன்** (அக்டோபர் 22, 1922 – ஏப்ரல் 10, 1998) ஓர் இந்திய அரசியல்வாதியும் தமிழ்நாடு சட்டமன்றத்தின் முன்னாள் உறுப்பினரும் ஆவார். புதுக்கோட்டை மாவட்டத்தின் தொகுதிகளில் ஒன்றான அறந்தாங்கி சட்டமன்றத் தொகுதியில் 1962, 1967 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில் திராவிட முன்னேற்றக் கழகம் சார்பாக போட்டியிட்டு வெற்றி பெற்றார்.
# ஆ. துரையரசன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1962 | அறந்தாங்கி | திராவிட முன்னேற்றக் கழகம் | 55.25 |
| 1967 | அறந்தாங்கி | திராவிட முன்னேற்றக் கழகம் | 53.11 |
# ஆ. துரையரசன்

## பொது வாழ்க்கை

1972 ஆம் ஆண்டு பிறந்தவர், இவர் பாலையவனம் ஜமீனின் இறுதியானவர். இவருக்கு இரண்டு சகோதரர்கள் உள்ளனர். இவருடைய மனைவி தர்மாம்பாள், மகன் துரை. தாமரை செல்வன் வணங்காமுடி பண்டாரத்தார்.
# பஞ்சாபி உடை

**பஞ்சாபி உடை** என்பது, பஞ்சாப் பகுதி மக்கள் மரபுவழியாக அணிகின்ற உடைகளைக் குறிக்கும். பழங்காலத்தில் பஞ்சாப் மக்கள் பருத்தி உடைகளையே அணிந்தனர். ஆண், பெண் இரு பாலாரும் அணிந்த மேலாடைகள் முழங்கால் வரை நீண்டிருந்தன. சால்வை ஒன்றை இடது தோளுக்கு மேலாகவும், வலது தோளுக்குக் கீழாகவும் சுற்றி அணிந்தனர். இன்னொரு பெரிய துணியை ஒரு தோளுக்கு மேல் போட்டு முழங்காலை நோக்கித் தொங்க விடுவர். இரு பாலாரும் இடுப்பில் வேட்டி அணிவர். தற்கால பஞ்சாபி உடை இந்த அம்சங்களைத் தக்கவைத்திருந்தாலும், அதன் நீண்ட வரலாற்றுக் காலத்தில் பல ஆடை வடிவங்கள் உருவாகியுள்ளன.  
19ம் நூற்றாண்டிலும், 20ம் நூற்றாண்டின் தொடக்கப் பகுதியிலும், பஞ்சாப் பகுதியில் பருத்தித் தொழில் செழித்திருந்தது. லுங்கி, கெஸ், டாத்தாகி, மேலாடைகள், திரைச் சீலைகள், சுசி, துவாலைகள் போன்ற பல்வேறு விதமான துணிவகைகள் ஒசியார்ப்பூர், குர்தாசுப்பூர், பெசாவர், லாகூர், முல்த்தான், அம்ரித்சர், லூதியானா, ஜாங், சாப்பூர், சலந்தர், தில்லி, குர்காவோன், ரோத்தக், கர்னால், ரேவாரி, பானிப்பட் ஆகிய பகுதிகளில் உற்பத்தியாகின. இந்தப் பருத்தித் தொழில் பஞ்சாபி உடைகளின் வளமைக்கு மேலும் வளம் சேர்த்தது. பஞ்சாப்பின் செழுமையான பண்பாடு அதன் உடைகளில் வெளிப்பட்டது. வெவ்வேறு பண்டிகைகள், நிகழ்வுகள், விழாக்கள் என்பவற்றுக்கு ஏற்ப வெவ்வேறு வகையான உடைகள் அணியப்பட்டன.  
வெவ்வேறு வகையான மரபுவழி உடைகளுடன், சிறப்பு வகை அணிகலன்களை அணிவதும் வழக்கம்.
# பஞ்சாபி உடை

## சுதான்

பஞ்சாப் பகுதியின் சுதான் பஞ்சாப் மொழியில் சுதானா எனவும் வழங்குகிறது. இது பண்டைய சுவத்தானாவின் இக்கால வடிவம் ஆகும். சுவத்தானா என்பது அரைக்காலாலுறை போன்ரதொரு கீழாடை ஆகும். இது கி.மு 322-185 கால அளவில் மவுரிய அரசர்கள் காலத்திலும்; குழ்சானப் பேரரசிலும் வட இந்திய ஆள்வகுப்பு மக்கள் அணிந்த ஆடையாகும். இது 4 ஆம், 5 ஆம் நூற்ராண்டுகளில் குப்தர் காலத்திலும் வழக்கில் இருந்தது. அர்ழ்சர் காலத்திலும்கூடஇது 7 ஆம் நூற்றாண்டுவரை வழக்கில் இருந்த்து.  
பஞ்சாபி சுதானா சுவத்தானா ஆடைவழி வந்ததாகும். இது கணுக்கால் மட்டம் வரை தளர்வாகவும் கணுக்கால் அளவில் இறுக்கமாகவும் அமைகிறது. இது இருபாலாரும் அணியுமுடையாகும். இது பெண்கள் அணியும்போது குர்த்தா அல்லது குர்த்தியுடன் அணிவர். இந்த ஆடை பஞ்சாபி காக்ரா உடையின் பகுதியாகவும் அமைகிறது. மற்ற வேறுபாடுகள் சோகா, (கயிற்றுப் புரிப் பின்னல்), கலந்த சுதான் ஆடைவகைகளாகும்.
# பஞ்சாபி உடை

## குர்த்தா

குர்த்தாவும் அதன் பக்க வரிசாளரப் பிரிப்பும் கி.பி 11 ஆம் நூற்றாண்டில் இருந்தே வழக்கில் உள்ளது.மகளிர் குர்த்தா வட இந்தியாவில் அணியப்படுகிறது . குர்த்தகா என்பது தோளில் இருந்து இடுப்புவரை கையாடை நீண்ட குறுஞ்சட்டை ஆகும். இதில் இடப்புறமும் வலப்புறமும் குஞ்சம் போன்ற விரிவுகள் அமைந்துள்ளன.இதுவும் பஞ்சாபில் பெண்களும் ஆண்களும் அணியும் பக்கச் சாளர வரிப்பிரிப்புகள் உள்ள இக்கால பஞ்சபி குர்தா ஒத்ததே. குர்த்தா ஜாமா உடை, அங்காரிகா உடை ஆகியவற்ரின் தாக்கம் உடையதாகும்.குர்த்தா சல்வாருடனோ சுதன் உடனோ தெக்மத்துடனோ உலுங்கியுடனோ தோத்தியுடனோ பஞ்சாபிக் காக்ராவுடனோ ஜீன்சுகளுடனோ அணியலாம்.
# பஞ்சாபி உடை

## குர்த்தா

### முல்தானி குர்த்தா

முல்தானி குர்த்தா என்பது பஞ்சாபிலும் பாக்கித்தானிலும் அணியப்படும் முல்தானி வடிவமைப்புள்ள குர்த்தா ஆகும். இதில் வட்டர அசுரக் அச்சுவேலை கவினழகும் அமையலாம்.
# பஞ்சாபி உடை

## குர்த்தா

### பஞ்சாபி பூல்காரி குர்த்தா

பூல்காரி பூவேலையுள்ள குர்த்தா பூல்காரி குர்த்தா எனப்படும்.
# பஞ்சாபி உடை

## குர்த்தா

### பஞ்சாபி பந்தானி குர்த்தா

சோலித்தான் பலையில் பந்தானி கழுத்துப்பட்ட சாய உருவேற்ரம் பெருவழக்கில் உள்ளது. குர்த்தாவில் பந்தானி வேலைப்பாடுள்ள குர்த்தா பந்தானி குர்த்தா எனப்படும்.
# பஞ்சாபி உடை

## குர்த்தா

### முக்த்சாரி குர்த்தா

மரபான பஞ்சாபி குர்த்தா தள்ர்வாக முழங்கால் பகுதி வரை நேராகப் பிரிவுற்று நீளும். இக்கால பஞ்சாபி குர்த்தா இந்தியப் பஞ்சாபில் உள்ள முக்த்சாரில் தோன்றிய முக்த்சாரி குர்த்தா ஆகும். இக்கால பஞ்சாபி குர்த்தா ஒல்லி இறுக்கப் பொருத்தமைவுக்கும் துடியான பொருத்து வடிவமைவுக்கும் பெய்ர்போனதாகும். இளம்அரசியல்வாதிகளால் விரும்பி அணியப்படுவதாகும்.
# பஞ்சாபி உடை

## சாமா

முதன்மைக் கட்டுரை:சாமா ஆடை
சாமா முகலாயப் பேர்ரசு காலத்தில் பஞ்சாபில் ஆண்கள் அணிந்த ஆடையாகும். "சோரா சமா" என்ற சொல்தொடர் மணமகளுக்குத் தாய்மாமன் தரும் சீரைக் குறிக்கும், இப்போது மணமகள் சாமா அணிவதில்லை .பட்டைவரியமைந்த சாமாவார் எனும் வட்டரத் துப்பட்டா மேற்கவின் ஆக அணியப்படுகிறது.
# பஞ்சாபி உடை

## அங்கா/அங்கார்க்கா

முதன்மைக் கட்டுரை:அங்கார்க்கா
அங்கா ஆடை அங்கார்க்கா எனவும் வழங்கும். and peshwaj) is similar to a loose coat and wadded with cotton. இதை பெண்களும் ஆண்களும் அணிவர். ஆண்கள் அணியும் அங்கார்க்கா முழங்கால்வரை தளர்வானத் தூனிக் போல அமையும். and is fastened either to the of the . An angarkha typically does not have front buttons. Grooms traditionally wore the angarkha which has now been superseded by the achkan. The anga worn by women is a long robe.
# பஞ்சாபி உடை

## சாம்பா அங்கார்க்கி

இமாச்சலப்பிரதேச சாம்பா மாவட்ட அங்கார்க்கி என்பது இடுப்பளவில் இறுக்கம்மகத் தைத்த தார்சும் இடுப்புக்குக் கீழே பாவாடை போன்ற விரிவும் அமைந்த ஆடையாகும். அங்கார்க்கி இடுப்பில் வாரால் கட்டப்படும்.
# பஞ்சாபி உடை

## தலைப்பா

பஞ்சபில் ஆண்கள் மரபாக தலைப்பா அணிவர். முன்பெல்லாம் 40 அடி நீளமுடைய பகவல்பூர் வகை பெரிய தலைப்பாக்களை அணிந்துள்ளனர்.இது உத்தரப்பிரதேசத்திலும் அணியப்படுகிறது.
# பட்டியாலா இராச்சியம்

**பட்டியாலா இராச்சியம்** (*Patiala State*) இந்திய துணைக்கண்டத்தில் பிரித்தானியாவின் இந்தியப் பேரரசின் காலத்தில் பிரித்தானிய இந்தியாவிற்கு வெளியேயிருந்த தன்னாட்சி பெற்ற மன்னராட்சி ஆகும். பட்டியாலா இராச்சிய மன்னர்களுக்கு பிரித்தானிய இந்தியா அரசு, 17 துப்பாக்கிக் குண்டுகள் முழுங்கி மரியாதை செய்தனர்.  
1947இல் பிரித்தானியர்கள் இந்தியாவை விட்டுச் சென்றபோது, அவர்கள் மன்னர் அரசுகளுக்கு அளித்து வந்த துணைப்படைத் திட்டங்களை கைவிட்டனர். பட்டியாலா மகாராசா புதிய இந்திய ஒன்றியத்துடன் இணைய உடன்பட்டார்.
# பட்டியாலா இராச்சியம்

## வரலாறு

பட்டியாலா இராச்சியம் 1763இல் பாபா ஆலா சிங் என்ற ஜாட் சீக்கியத் தலைவரால் நிறுவப்பட்டது; கிலா முபாரக் என்றறியப்படும் பட்டியாலா கோட்டைக்கான அடிக்கல்லை நாட்டினார். 1761இல் மூன்றாம் பானிபட் போர் முடிந்த பிறகு மராட்டியர்களை ஆப்கானியர்கள் தோற்கடிக்க, பஞ்சாபெங்கும் பஷ்தூன் மக்களின் அதிகாரமே மேலோங்கியிருந்தது. இந்தக் காலகட்டத்தில்தான் பட்டியாலாவின் அரசர்கள் அரச வம்சத்தை நிலைநிறுத்த முயன்றனர். துராணிப் பேரரசு, மராட்டியப் பேரரசு மற்றும் லாகூரின் சீக்கியப் பேரரசுகளுடன் நாற்பது ஆண்டுகளுக்கு பட்டியாலா இராச்சியம் தொடர்ந்து போராடி வந்தது. 1808இல் பட்டியாலாவின் அரசர் இலாகூரின் இரஞ்சித் சிங்கிற்கு எதிராக பிரித்தானியருடன் இணைந்தனர். பட்டியாலா பிரித்தானியாவின் இந்தியப் பேரரசு 17-துப்பாக்கி வணக்கம் செலுத்தும் நாடானது . பட்டியாலாவின் அரசர்கள் கரம் சிங், நரிந்தர் சிங், மகேந்திர சிங், இராஜிந்தர் சிங், பூபேந்தர் சிங் மற்றும் யத்வேந்திர சிங் பிரித்தானியரால் மிகவும் மதிப்புடனும் சிறப்புடனும் நடத்தப்பட்டனர்.  
பட்டியாலா நகரம் கோயில் கட்டிடக்கலையைச் சார்ந்து வடிவமைக்கப்பட்டது. சிர்கிந்தைச் சேர்ந்த இந்துக்கள் பட்டியாலாவில் முதலில் குடியேறியவர்கள் ஆவர். அவர்கள் தர்சனி வாயிலுக்கு வெளியே வணிக அங்காடிகளைத் திறந்தனர்.  
தற்போதைய மகாராசாவாக மாண்புமிகு கேப்டன் அமரிந்தர் சிங், பட்டியாலாவின் மகேந்திர பகதூர் உள்ளார்; இவர் 2002 முதல் 2007 வரை பஞ்சாபின் முதலமைச்சராக இருந்துள்ளார். அரச வம்சத்தினர் பண்பாடுடையவர்களாகவும் பட்டியாலாவின் அரசியல் சின்னமாகவும் கருதப்படுகின்றனர்.
# பட்டியாலா இராச்சியம்

## பட்டியாலாவினுள் இராசத்தானி ஓவியங்கள்

பட்டியாலா இராச்சியம், மற்ற சீக்கிய நாடுகளிலிருந்து மாறுபட்டிருந்தது; சீக்கிய சமயத்தை ஆதரிக்கவோ சீக்கிய விதிகளைப் பின்பற்றவோ இல்லை. இருப்பினும் இராச்சியத்தின் சமயமாக சீக்கியம் இருந்தது. பின்னாள் பட்டியாலா மகாராசாக்கள் (கரம் சிங்) கிலா முபாரக்கில் இந்து கடவுளரின் ஓவியங்களை அறிமுகப்படுத்தினர். இவற்றை இன்றும் அரண்மனை சுவர்களில் காணலாம். 1800களிலிருந்து இராசபுதன இந்துக் கடவுள் ஓவியங்கள் பட்டியாலாவில் மிகவும் புகழ்பெற்றிருந்தன. மகாராசாக்கள் இராசபுதனப் பாணியிலேயே தங்கள் உருவப்படங்களைத் தீட்டிக்கொண்டனர். இராசத்தானின் இந்து அரச குடும்பங்களுடன் உறவு கொண்டிருந்தனர்.
# பட்டியாலா இராச்சியம்

## மகாராசாக்களின் பட்டியல்

- மகாராசா ஆலா சிங் (1691-1765)
- மகாராசா அமர் சிங் (1748-1782)
- மகாராசா சாகிபு சிங் (1773-1813)
- மகாராசா கரம் சிங் (1798-1845)
- மகாராசா நரிந்தர் சிங் (1823-1862)
- மகாராசா மகேந்திர சிங் (1852-1876)
- மகாராசா இராஜிந்தர் சிங் (1872-1900)
- மகாராசா பூபேந்தர் சிங் (1891-1938)
- மகாராசா யத்வேந்திர சிங் (1913-1974)
- கேப்டன் அமரிந்தர் சிங் (1942-1948)
# பட்டியாலா இராச்சியம்

## இந்திய ஒன்றியத்துடன் இணைவதற்கு ஒப்பிடுதல்

1948இல் மகாராசா யத்வேந்தர சிங் இந்தியாவுடன் இணைவதற்கான உடன்பாட்டில் ஒப்பமிட்டார்; தனது இராச்சியத்தை இந்திய அரசுக்கு அளித்து பட்டியாலா இராச்சியத்தை இந்தியப் பஞ்சாபுடன் இணைக்க உடன்பட்டார். தவிர மற்ற அரச மன்னராட்சிகளையும் இந்திய ஒன்றியத்துடன் இணைய வற்புறுத்தினார்.
# பட்டியாலா இராச்சியம்

## இதனையும் காண்க

- இந்தியாவின் அரசியல் ஒருங்கிணைப்பு
- இந்திய மன்னராட்சி அரசுகளின் பட்டியல்
# அரி வம்சம்

**அரி வம்சம்** (Harivamsha) சமசுகிருதம் *(*, ), எனும் பண்டைய பிராகிருத மொழியில் எழுதிய நூல், 16,374 செய்யுட்களுடன் கூடியது. இந்நூல் ஹரி எனப்படும் விஷ்ணுவின் எட்டாவது அவதாரத்தை விளக்கும் புராண நூலாகும். ஹரி வம்சம், மகாபாரதத்தின் இணைப்பு நூலாக கருதப்படுகிறது. இந்நூலை இயற்றியது வேத வியாசர் ஆவார். ஹரி வம்சம் ஆதி பருவம், விஷ்ணு பருவம் மற்றும் பவிஷ்ய பருவம் என மூன்று பருவங்களைக் கொண்டது.  
முதலிரண்டு பருவங்கள் ஹரியின் எட்டாவது அவதாரமான கிருஷ்ணரை குறித்து அதிக செய்திகள் கொண்டது. இந்த முதலிரண்டு நூல்கள் வைணவர்களால் அதிகம் போற்றப்படுகிறது.  
ஆதி பருவத்தில், கிருஷ்ணரின் பிறப்பு, இளமையை விளக்குகிறது. விஷ்ணு பருவம், மகாபாரதத்தில் பாண்டவர்களுடனான தொடர்புகள் விளக்குவதுடன், பிரஸ்தானத்திரயங்களில் ஒன்றான பகவத் கீதை உபதேசம் அருச்சுனனுக்கு அருளப்படும் செய்திகள் உள்ளது. பவிஷ்ய பருவம், கலி யுகம் தொடர்பான செய்திகள் விளக்கப்படுதுடன், உத்தவ கீதை உபதேசம் உத்தவருக்கு செய்திகள் அடங்கியது.
# பரத நாடு

**பரத நாடு** அல்லது **பரதர்கள்** அல்லது வரதர்கள் (Parada Kingdom) ( **Varadas**, **Parita**) இரும்புக் காலத்தைச் சேர்ந்த பண்டைய பரத கண்ட நாடுகளில் ஒன்றாகும். பரத நாட்டின் சரியான புவியியல் குறித்து அறியப்படவில்லை.  
வாயு புராணத்தில் நடு ஆசியாவில் பாயும் ஆமூ தாரியா ஆற்றங்கரைகளில் வாழ்ந்த இன மக்களை **பரதர்கள்** அல்லது **வரதர்கள்** எனக் குறிப்பிடுகிறது. மகாபாரதத்தில் பரதர் இன மக்களை, தற்கால சீனாவின் சிஞ்சியாங் பகுதியில் வாழ்ந்த மிலேச்ச இன மக்கள் என்றும், இராமாயணம், இம்மக்களை இமயமலை பகுதிகளில் வாழும் பழங்குடியின மக்கள் என்றும் குறித்துள்ளது.
# பரத நாடு

## இதனையும் காண்க

- பரத கண்டம்
# பரம காம்போஜ நாடு

இதிகாச கால நாடுகள்]]  
**பரம காம்போஜ நாடு** (Parama Kamboja Kingdom) பரத கண்டத்திற்கு வெளியே, வடமேற்கில் தற்கால ஆப்கானித்தான், உஸ்பெகிஸ்தான் மற்றும் தஜிகிஸ்தான் நாடுகளின் பாமிர் மலைப் பகுதிகளை கொண்டிருந்தது.
# பரம காம்போஜ நாடு

## குருச்சேத்திரப் போரில்

குருச்சேத்திரப் போரில் 60,000 பரம காம்போஜப் படைவீரர்கள், பாண்டவர் அணியின் சார்பாக நின்று, கௌரவர் அணிப் படைகளை கடுமையாக எதிர்த்துப் போரிட்டனர்.
# பரம காம்போஜ நாடு

## இதனையும் காண்க

- பரத கண்டம்
- காம்போஜர்கள்
# தேவை நெகிழ்ச்சி

**தேவை நெகிழ்ச்சி** (*Elasticity of Demand*) என்பது எவ்வளவு விலை மாற்றத்திற்கு எவ்வளவு தேவை மாற்றம் ஏற்படும் என்பது குறித்து விளக்குவது ஆகும். விலை (Price) தேவையைச் (Demand) சார்ந்துள்ளது, விலை மாறும் பொழுது தேவையின் அளவும் மாறும் என்பதைக் கூறுவது தேவை விதியாகும் (Law of Demand). விலை மாற்றத்தையும் அதன் தொடர்பாக தேவையில் ஏற்படும் மாற்றத்தையும் விளக்குவது தேவை நெகிழ்ச்சியாகும்
# தேவை நெகிழ்ச்சி

## அறிமுகம்

பொதுவாக இக்கோட்பாடு பேராசிரியர் ஆல்பிரடு மார்சல் பெயருடன் இணைந்துப் பேசப்பட்டாலும் கவுர்நட், மில் போன்றவர்கள் ஏற்கனவே இக்கருத்தைப் பற்றிப் பேசியுள்ளனர்.  
விலை குறைந்தால் தேவை அதிகரிக்கும் என்பது பொதுவிதி. 10 விழுக்காடு விலை குறைந்தால், அதிகரிக்கும் தேவை சமமான விகிதத்தில் இருக்கும் என்று கூறமுடியாது. எடுத்துக்காட்டாக உப்பு, வாழைப்பழம், சர்க்கரை, தொலைக்காட்சிப் பெட்டிகள் போன்றவையின் விலை 10 விழுக்காடு குறைந்தால், அவற்றின் தேவை 10 விழுக்காடு அதிகரிக்கும் என்று கூறமுடியாது. விலை குறையும் பொழுது ஒருசில பொருட்களின் தேவை அதிக விகிதத்தில் கூட வாய்ப்பு உண்டு. ஆனால் வேறு சில பொருட்களின் தேவை அதிகமான விகிதத்தில் கூட வாய்ப்பு இருக்காது.  
இதைத்தான் பொருளியலில் ஒருசில பொருட்கள் தேவை நெகிழ்ச்சியுள்ளவை (Elastic) என்றும் ஒரு சிலவற்றை நெகிழ்ச்சியற்றவை (Inelastic) என்றும் குறிப்பிடுகிறார்கள். இன்னும் குறிப்பாக தேவை நெகிழ்ச்சி என்பது பொருள்களின் விலை மாற்றத்தினால் பொருள்களின் தேவைகள் எவ்வாறு மாறுகின்றன என்பது குறித்ததாகும். தேவை நெகிழ்ச்சி உள்ள பொருள்கள் விலையில் ஒரு சிறிய மாற்றம் இருந்தாலும் தேவையில் பொிய மாற்றத்தைக் கொண்டு வருவனவாகும். தேவை நெகிழ்ச்சி இல்லாத பொருள்கள் விலையில் மிகப்பெரிய மாற்றம் இருந்தாலும் அது தேவையில் பெரிதாக எதிரொளிக்காது.
# தேவை நெகிழ்ச்சி

## இலக்கணம்

மேயாச், “குறிப்பிட்ட தேவைக்கோட்டில், விலையில் ஏற்படுகின்ற சார்பு மாற்றத்தின் விளைவாக, வாங்குகின்ற பொருளின் அளவில் ஏற்படுகின்ற சார்பு மாற்றத்தின் அளவைத்தான் தேவை நெகிழ்ச்சி” என்று கூறுகின்றார். இதனைப் பேராசிாியர் மார்சல் “ஒரு குறிப்பிட்ட விலை வீழ்ச்சியினால் தேவையின் அளவு மிகுதியாகவோ குறைவாகவோ கூடுகிறது என்பதையும், ஒரு குறிப்பிட்ட விலை ஏற்றத்தினால் தேவையின் அளவு, மிகுதியாகவோ, சிறிதாகவோ குறைகிறது என்பதையும் ஒட்டி, ஒரு அங்காடியில் தேவை நெகிழ்ச்சி அதிகமாகவோ, சிறிதாகவோ இருக்கின்றது” என்று கூறுகின்றார்.
# தேவை நெகிழ்ச்சி

## தேவை நெகிழ்ச்சியின் வகைகள்

தேவை நெகிழ்ச்சியை மூன்று வகைகளாகப் பிரிக்கலாம். அவை:
- **விலைத்தேவை நெகழ்ச்சி**
- **வருவாய்த்தேவை நெகழ்ச்சி**
- **குறுக்குத்தேவை நெகழ்ச்சி**  
பேராசிரியர் ஆல்பிரடு மார்சல் விலைத் தேவையை மட்டும் குறிப்பிடுகிறார். பிற்காலத்து அறிஞர்கள் மற்ற இரண்டையும் சேர்த்தனர்.
# தேவை நெகிழ்ச்சி

## தேவை நெகிழ்ச்சியின் வகைகள்

### விலைத்தேவை நெகிழ்ச்சி

விலை மாற்றத்தின் காரணமாக தேவையில் ஏற்படும் நெகிழ்ச்சி **விலைத்தேவை நெகிழ்ச்சி** (Price elasticity of demand) என்றழைக்கப்படுகிறது. இதனை கீழ்க்கண்ட சமன்பாட்டின் மூலம் கணக்கிடலாம்:
:<math> PED=\cfrac{CD}{CP}</math>  
::::: PED- விலைத்தேவை நெகிழ்ச்சி
::::: CD - தேவை அளவின் மாற்ற விகிதம்
::::: CP - விலை மாற்றவிகிதம்
# தேவை நெகிழ்ச்சி

## தேவை நெகிழ்ச்சியின் வகைகள்

### விலைத்தேவை நெகிழ்ச்சி

#### விலைத் தேவை நெகிழ்ச்சியின் வகைகள்

விலைத் தேவை நெகிழ்ச்சியானது நிறைந்த நெகிழ்ச்சியுள்ள தேவை, முற்றிலும் நெகிழ்வற்ற தேவை, ஒப்பீட்டளவில் அதிக தேவை நெகிழ்ச்சி, ஒப்பீட்டளவில் குறைந்த தேவை நெகிழ்ச்சி, ஒன்றுக்கு சமமான தேவை நெகிழ்ச்சி என ஐந்து வகைகளைக் கொண்டது.  
##### நிறைந்த நெகிழ்ச்சியுள்ள தேவை  
நிறைந்த நெகிழ்ச்சியுள்ள தேவை (Perfectly elastic demand)-
1. அரசின் வரிவிதிப்புக் கொள்கைக்கும் இது உதவியாக இருக்கும். நெகிழ்வற்ற பொருள்களின் மீது வரிவிதிப்பதினால் வருவாய் அதிகமாக ஈட்டுவதற்கு வாய்ப்பு உண்டு
1. பன்னாட்டு வாணிகத்தில், இருநாடுகளும் வாணிகம் செய்யும் போது பொருட்களின் மாற்று வீதத்தை தீர்மானிக்க இது உதவும். ஒருநாடு ஏற்றுமதி செய்யும் பொருள் தேவை நெகிழ்வற்றதாக இருந்தால் விலை ஏற்றுமதியாளருக்கு சாதகமாக அமையும்.
1. உள்நாட்டுச் செலாவணியோடு அன்னியச் செலாவணியின் மாற்று வீதத்தைத் தீர்மானிக்க தேவை நெகிழ்ச்சிக் கருத்து உதவுகின்றது.
1. முதலாளித்துவப் பொருளாதார அமைப்பில் உற்பத்திக் காரணிகளின் ஊதிய நிர்ணயித்திற்கு, தேவை நெகிழ்ச்சி உதவும். எடுத்துக்காட்டாக ஒரு குறிப்பிட்ட தொழிலில் தொழிலாளர்களுக்கான தேவை நெகிழ்ச்சியற்றதாக இருக்குமானல் தொழிற்சங்கத்தினால் கூலியை உயர்த்த முடியும். இது மற்ற உற்பத்திக்காரணிகளுக்கும் பொருந்தும்.
# ஜலந்தர் தேவி தாலாப் கோயில்

ஜலந்தர் நகரில் உள்ள தேவி தாலாப் கோயில்]]
**தேவி தாலாப் கோயில்** அல்லது **தேவி தாலாப் மந்திர்** (*Devi Talab Temple*) என்றறியப்படும் இந்த கோயில், இந்திய பஞ்சாப் பகுதியில் ஜலந்தர் நகரின் இதய பகுதியில் அமைந்துள்ளது. மிகவும் பிரசித்திபெற்ற இந்த ஆன்மிக தலமானது, 51 சக்தி பீடங்களில் ஒன்றாக புகழ் பெற்றுள்ளது. ஜலந்தர் நகர தொடருந்து நிலையத்திலிருந்து 1 கிலோமீட்டர் தொலைவில் அமைக்கப்பட்டுள்ள இக்கோயில், பஞ்சாப் ஜலந்தரின் புராதனக் கோயில்களில் ஒன்றாகும்.
# ஜலந்தர் தேவி தாலாப் கோயில்

## தல வரலாறு

நாட்டுப்புற கதைகளின்படி, தேவியின் வலது மார்பகம் இந்த தலத்தில் விழுந்ததாக கருதப்படுகிறது. உன்னதமான இக்கோயிலின் மேற்கூரை, தலைகீழ் கூம்பு வடிவத்தில் கட்டமைக்கப்பட்டு, தங்கத் தகடுகள் கொண்டு மூடப்பட்டுள்ளது. தல தெய்வமாக துர்க்கை (தமிழ்: கொற்றவை) வடிவில் சக்தி வீற்றுள்ள இந்த கோயிலில், பிஷான் பைரவ் எனும் பெயரில் சிவன் சிலையும் நிறுவப்பட்டுள்ளது.
# ஜலந்தர் தேவி தாலாப் கோயில்

## தலத் தகவல்

200 ஆண்டுகள் பழமையான இந்த தேவி தாலாப் கோயிலை, சமீபத்தில் புனரமைக்கப்பட்டு நவீனமயமாக்கப்பட்டது. புனித நீரால் சுற்றிவளைக்கப்பட்ட இக்கோயில் குளத்தில் பக்தர்கள் புனித நீராடுகின்றனர். மேலும், ஒவ்வொரு ஆண்டும் டிசம்பர் மாதத்தில் அரிவல்லப் சங்கீத சம்மேளனம் (*Hariballabh Sangeet Sammelan*) எனும் இசை நிகழ்ச்சி இந்த கோயில் வளாகத்தில் நடத்தப்படுகிறது. முக்கியத்துவம் வாய்ந்த இந்நிகழ்வு, சுவாமி அரி வல்லப் (*Swami Hariballabh*) என்பவரின் நினைவாக நடத்தப்படுகிறது. இந்நிகழ்ச்சியில் கலந்துகொள்ளவும், கண்டு ரசிக்கவும் நாடெங்கிலுமிருந்து ஏராளமான இசைக்கலைஞர்கள் மற்றும் ரசிகர்கள் இந்த கோயிலுக்கு வருகைபுரிகின்றனர். மேலும், இந்த கோயிலுக்கு அருகிலேயே ஒரு காளி கோயிலும், மற்றும் பிஷான் பைரவ் எனும் சிவன் கோயிலும் முக்கியமான கோயிலாகும். அதோடு, அமர்நாத் குடைவரைக்கோயிலைப் போன்றே இந்த தேவி தலாப் கோயில் அமைந்திருப்பது குறிப்பிடத்தக்கது.
# ஜலந்தர் தேவி தாலாப் கோயில்

## சுற்றுலா தகவல்

தேவி தாலாப் கோயிலுக்கு வருகைதரும் சுற்றுலாப் பயணிகள் வசதிக்காக, ஜலந்தர் நகரத்தில் பயணிகளுக்கு ஏதுவாக எளிய, மற்றும் வசதியுடன் கூடிய பல விடுதிகள் உள்ளது. மேலதிக தகவல்களுக்கு பின்வரும் முகவரியில் தொடர்பு கொள்ளலாம்:.
- **முகவரி**: தேவி தாலாப் மந்திர்,
தடா ஆர்.டி., ஜலந்தர் ஹெச்ஓ (HO), என்.ஆர் தொடருந்து நிலையம்
ஜலந்தர்,
பஞ்சாப், ,
அஞ்சல் குறியீடு: 144001
தொலைத்தொடர்பு எண்: 0181-2291252, 2293445
# ஓசோன் அடுக்கு பாதுகாப்பிற்கான வியன்னா கருத்தரங்கு

ஓசோன் படலத்தைப் பாதுகாக்க, சர்வதேச அளவிலான முயற்சிகளை ஒரு கட்டமைப்புடன் இவ்வுடன்படிக்கை செயல்படுகிறது. எனினும், ஓசோன் அடுக்கு பாதிப்பிற்குக் காரணமான பிரதான இரசாயன முகவரான சி.எப்.சி எனப்படும் குளோரோபுளோரோகார்பன் நுகர்வைக் கட்டுப்படுத்தும் இலக்குடைய சட்டப்பூர்வமான நடவடிக்கைகள் ஏதும் இவ்வுடன்படிக்கையில் உறுதி செய்யப்படவில்லை. இந்த இலக்குகளையும் உடன்சேர்த்து மாண்ட்ரியல் உடன்படிக்கை தீட்டப்பட்டது.
# புலிந்தர்கள்

இதிகாச கால நாடுகள்]]  
**புலிந்தர்கள்** (Pulindas) (சமஸ்கிருதம்: पुलिंद) பண்டைய பரத கண்டத்தின் மத்திய இந்தியாவின் விந்திய மலைத்தொடர்களில் வாழ்ந்த மலைவாழ் இன மக்கள் ஆவார். அசோகரின் தூண்களில் (கி மு 269 - 231) புலிந்தர்களையும், அவர்களது தலைநகரமான புலிந்த நகரத்தையும், அதனருகில் வாழ்ந்த வேற்று இன மக்களையும் குறித்துள்ளது. புலிந்த நகரம், தற்கால மத்தியப் பிரதேச மாநிலத்தின் ஜபல்பூராக இருக்கலாம் எனக் கருதப்படுகிறது. புலிந்தர்களை, விந்திய மலைத்தொடர்கள் மற்றும் சாத்பூரா மலைத்தொடர்களில் வாழும் மலைவாழ் பழங்குடியினரான பில் மக்களாக இருக்கலாம் என கருதுகிறார்கள்.  
புலிந்தர்கள், இமயமலை மற்றும் அசாம் மலைப்பகுதிகளில் வாழ்ந்த கிராதர்களுடன் தொடர்புடைய மலைவாழ் பழங்குடி மக்கள் என்றும் சிலர் கருதுகின்றனர்.
# புலிந்தர்கள்

## மகாபாரதக் குறிப்புகள்

குருச்சேத்திரப் போரில், புலிந்தர்கள் ஈட்டி, வில், அம்புகளுடன், கௌரவர் அணி சார்பாக போரிட்டனர்.
# ஆமூ தாரியா

**ஆமூ தாரியா ஆறு** அல்லது **ஆக்சஸ் ஆறு** (Amu Darya or Oxus ) (, *Āmūdaryā*; , *Jihôn* or *Jayhoun*; , *Gozan*)  
இது நடு ஆசியாவின் நீண்ட ஆறாகும். ஆமூ தாரியா ஆறு, ஆப்கானித்தானின் தூரக்கிழக்கில் உள்ள பாமிர் மலைகளிலிருந்து உருவாகி, துருக்மேனிஸ்தானின் *கைசுல் கும்* (Kyzyl Kum) பாலைவனத்தின் வழியாக தஜிகிஸ்தான், உஸ்பெகிஸ்தான் நாடுகளை கடந்து இறுதியாக ஏரல் கடலில் கலக்கிறது.  
ஆமூ தாரியா ஆறு 2400 கிலோ மீட்டர் நீளம் கொண்டது; ஆற்றின் வடிநிலப் பரப்பு 534739 சதுர கிலோ மீட்டர் ஆகும்.  
பண்டைய காலத்தில் ஆமூ தாரியா ஆறு பாரசீகம் மற்றும் தூரான் நாடுகளுக்கு இடையே எல்லையாக இருந்தது.
# ஆமூ தாரியா

## ஆமூ தாரியா ஆற்றின் வேறு பெயர்கள்

ஆறுகள் பாயுமிடங்களின் வரைபடம்]]  
- இந்தோ ஆரிய மக்களால் **வக்சு ஆறு** என அழைக்கப்பட்டது.  
- பண்டைய ஆப்கானியர்களால் **கோசான் ஆறு** என அழைக்கப்பட்டது.  
- உரோமானியர்கள் இலத்தீன் மொழியில் **ஆக்சஸ்** (Ōxus) என அழைக்கப்பட்டது. கிரேக்க மொழியில் **அக்சோஸ்** (Oxos) - Ὦξος என அழைக்கப்பட்டது.  
- துருக்மேனிஸ்தான் நாட்டில் உள்ள ஆமூ நகரத்தின் பெயரால் இந்த ஆற்றிக்கு ஆமூ தாரியா என்ற பெயர் வரக் காணமாயிற்று. தாரியா என்ற பாரசீக மொழிச் சொல்லிற்கு ஆறு எனப் பொருள்.  
- பண்டைய அரேபியர்கள் கோசான் ஆறு என்றும், பின்னர் **ஜெய்ஹான் ஆறு** என்று அழைத்தனர்.
# ஆமூ தாரியா

## இதனையும் காண்க

- சிர் தாரியா
- ஏரல் கடல்
- கிசில்கும் பாலைவனம்
# விக்கிப்பீடியா:விக்கி மாரத்தான் 2016

விக்கி மாரத்தான் என்பது ஒரு குறிப்பிட்ட நாள் முழுதும் அனைத்து விக்கிப் பயனர்களும் ஒன்று கூடி உழைப்பதன் மூலம் விக்கித் திட்டங்களை மேம்படுத்தும் எண்ணமாகும். 2016 ஆம் ஆண்டுக்கான தமிழ் விக்கி மாரத்தான் பற்றிய விவரங்களைக் கீழே காணலாம்.
# விக்கிப்பீடியா:விக்கி மாரத்தான் 2016

## நோக்கம்

பழைய பயனர்கள் உற்சாகத்தோடு பங்களிக்கவும், புதிய பயனர்களை இணைக்கவும் இது நல்லதொரு முன்னெடுப்பாகவும் வாய்ப்பாகவும் இருக்கும்.
# விக்கிப்பீடியா:விக்கி மாரத்தான் 2016

## நேரம், தேதி

சூலை 31 (ஞாயிற்றுக் கிழமை), 2016 அன்று 24 மணி நேரமும் (அவரவர் நேர வலயத்துக்கு ஏற்ப).
# விக்கிப்பீடியா:விக்கி மாரத்தான் 2016

## இடம்

உங்களுக்கு விருப்பமான இடங்களில்.  
வீடு, அலுவலகம், நண்பர்கள் சந்திப்பு, கல்லூரி, தமிழ் இணையக் கல்விக்கழக அலுவலகம், கட்டற்ற மென்பொருள் கூட்டங்கள், பள்ளி ஆய்வகங்கள்.  
விருப்பமான பயனர்கள் ஓரிடத்தை தேர்வு செய்து கூடலாம்.
# விக்கிப்பீடியா:விக்கி மாரத்தான் 2016

## திட்டம் / இலக்குகள்

விக்கியில் பங்களிப்பது தன்னார்வப் பணி என்பது போன்றே மாரத்தான் நிகழ்வில் கலந்துகொள்ளுதலும். பயனர்கள் தமது விருப்பமான தொகுப்புகளை இந்த நிகழ்வின்போது செய்யலாம். விரும்புபவர்கள் பின்வரும் முக்கிய இலக்குகளில் ஈடுபடலாம்:  
- பஞ்சாப் மாதம் தொடர்பான தொகுப்புகள். தமிழில் தகவல் தேடுபவர்கள், போட்டித் தேர்வுக்குத் தயாராகிறவர்கள் இந்தியா பற்றிய பல்வேறு தகவல்களை அறிந்து கொள்ள வேண்டியுள்ளது. அடுத்தடுத்து தகுந்த வேளைகளில் இது போல் ஒவ்வொரு மாநிலம் குறித்தும் தகவல்களைக் குவிக்கலாம். இப்போதைக்கு, தமிழ் விக்கிப்பீடியாவுக்கான கேடயம் வெல்லலாம் :)
- கூகிள் தமிழாக்கக் கட்டுரைகளைச் சீராக்குதல்
# விக்கிப்பீடியா:விக்கி மாரத்தான் 2016

## திட்டம் / இலக்குகள்

### சில வழிகாட்டல்கள்

1. புதிய கட்டுரையைத் துவக்கலாம்.
1. குறுங்கட்டுரைகளை விரிவாக்கம் செய்யலாம். பட்டியலுக்கு, காண்க:- Pages not connected to items
1. ஒரு கட்டுரையை ஏனைய பக்கங்களில் இணைக்கலாம். காண்க:- உறவிலிப் பக்கங்கள்
1. ஈத்தர்பேட் ஒன்று, இதற்காக உருவாக்கப்பட்டுள்ளது. இதில் தொகுத்தலின் போது
1. கட்டுரை உருவாக்கம் குறித்த அரட்டை அடிக்கலாம்.
1. உங்களின் இன்றைய பங்களிப்புகளைக் குறித்துத் தெரிவிக்கலாம்.
1. **ஒவ்வொரு பயனருக்கும் ஒரு தனிநிறம் தானாகவே உருவாகும்**. இதனை பின்னாளில் நிகழ்படம் போல, படிப்படியாக இதில் செய்த உள்ளீடுகளைப் பார்க்கலாம்.
# விக்கிப்பீடியா:விக்கி மாரத்தான் 2016

## பங்குபெற விரும்பும் பயனர்கள்

1. இரவி (பேச்சு) 09:47, 21 சூலை 2016 (UTC)
1. சிவகோசரன் (பேச்சு) 04:53, 22 சூலை 2016 (UTC)
1. <span>&nbsp;**மாதவன்**&nbsp;</font></span> (<span>&nbsp;***பேச்சு***&nbsp;</font></span>) 16:31, 24 சூலை 2016 (UTC)
1. <font>அன்பு**மு**னுசாமி 02:07, 25 சூலை 2016 (UTC) (வணிக வானூர்திகளின் விபத்துக்கள் மற்றும் சம்பவங்களின் பட்டியல் தொகுப்பு உருவாக்குவது)
1. அருளரசன்Arulghsr (பேச்சு) 04:03, 25 சூலை 2016 (UTC)
1. நந்தினிகந்தசாமி (பேச்சு) 05:13, 25 சூலை 2016 (UTC)
1. Bodhi Gowtham (பேச்சு) 10:00, 25 சூலை 2016 (UTC)
1. உலோ.செந்தமிழ்க்கோதை (பேச்சு) 11:05, 25 சூலை 2016 (UTC)
1. --மணியன் (பேச்சு) 11:43, 25 சூலை 2016 (UTC)
1. எஸ். பி. கிருஷ்ணமூர்த்தி (பேச்சு) 17:49, 25 சூலை 2016 (UTC)
1. கலைவாணன் (பேச்சு) 09:16, 26 சூலை 2016 (UTC)
1. தினேஷ்குமார் பொன்னுசாமி (பேச்சு) 18:32, 26 சூலை 2016 (UTC)
1. மலாக்கா முத்துக்கிருஷ்ணன்<sup>பேச்சு</sup>
1. சகோதரன் ஜெகதீஸ்வரன் (பேச்சு) (கோயில்கள் தானியங்கி பதிவேற்றத்திற்கு மட்டும்)
1. இரா.பாலா (பேச்சு) 06:44, 27 சூலை 2016 (UTC)
1. Kanags <sup>\உரையாடுக</sup> 07:39, 27 சூலை 2016 (UTC)
1. இரத்தின சபாபதி (பேச்சு) 09:00, 27 சூலை 2016 (UTC)
1. பயனர்:semmal50--Semmal50 (பேச்சு) 12:16, 27 சூலை 2016 (UTC)
1. சக்திகுமார் லெட்சுமணன் (பேச்சு) 14:08, 27 சூலை 2016 (UTC)
1. பா.ஜம்புலிங்கம் --பா.ஜம்புலிங்கம் (பேச்சு) 14:43, 27 சூலை 2016 (UTC)
1. ஜுபைர் அக்மல்(பேச்சு) 15:57, 27 சூலை 2016 (UTC)
1. பயனர்:Sengai Podhuvan--117.193.219.72 22:56, 28 சூலை 2016 (UTC)
1. --மா. செல்வசிவகுருநாதன் (பேச்சு) 02:11, 29 சூலை 2016 (UTC)
1. --தென்காசி சுப்பிரமணியன் (பேச்சு) 11:12, 29 சூலை 2016 (UTC) (புதுக்கட்டுரைகளை தவிர மற்றவை)
1. --&#32;பார்வதிஸ்ரீ (பேச்சு) 06:46, 30 சூலை 2016 (UTC)
1. புதுவைபிரபு 10:06, 30 சூலை 2016 (UTC)
1. --<font color="red"><big>☤</big></font>சி.செந்தி<font color="red"><big>☤</big></font> <sup><font color="maroon">(உரையாடுக)</font></sup> 13:46, 30 சூலை 2016 (UTC)
1. --ஹிபாயத்துல்லா (பேச்சு) 13:57, 30 சூலை 2016 (UTC)
1. --Booradleyp1 (பேச்சு) 13:59, 30 சூலை 2016 (UTC)
1. --கி.மூர்த்தி--(பேச்சு) 14:14, 30 சூலை 2016 (UTC)
1. --பாஹிம் (பேச்சு) 14:18, 30 சூலை 2016 (UTC) நாளை 24 மணி நேரமும் அல்லாவிட்டாலும் கூடியளவு பங்களிக்க முயல்கிறேன்.
1. --சரவணன் பெரியசாமி (பேச்சு)03:03, 31 சூலை 2016 (UTC)~
1. --கிரேச் குமார் (பேச்சு)03:50, 31 சூலை 2016 (UTC)~
# விக்கிப்பீடியா:விக்கி மாரத்தான் 2016

## ஒருங்கிணைப்புக் குழு

1. இரவி (பேச்சு) 09:47, 21 சூலை 2016 (UTC)
1. மா. செல்வசிவகுருநாதன்
# விக்கிப்பீடியா:விக்கி மாரத்தான் 2016

## பங்களிப்பு விவரம்

### புதிய கட்டுரைகள்

- முதல் 12 மணி நேரத்தில் 55 புதிய கட்டுரைகள் உருவாக்கப்பட்டன. --மா. செல்வசிவகுருநாதன் (பேச்சு) 12:27, 31 சூலை 2016 (UTC)
- அடுத்த 5.5 மணி நேரத்தில் 64 புதிய கட்டுரைகள் உருவாக்கப்பட்டுள்ளன. 17.5 மணி நேரத்தில், மொத்தமாக 119 கட்டுரைகள்! --மா. செல்வசிவகுருநாதன் (பேச்சு) 17:34, 31 சூலை 2016 (UTC)  
1. குரு ஹர்கோபிந்த் அனல் மின் நிலையம்
1. குரு நானக்தேவ் அனல் மின் நிலையம்
1. மஹன் கோஷ்
1. தம்சல் அணை
1. சிர்ஹிந்த் கால்வாய்
1. பாயல் கோட்டை, பாட்டியாலா
1. பகதுர்கர் கோட்டை  
**மூலம்:**
1. விக்கிப்பீடியா:விக்கி மாரத்தான் 2016/வளர்ச்சி புள்ளிவிவரம்
1. விக்கிப்பீடியா:விக்கி மாரத்தான் 2016/பயனர் புள்ளிவிவரம்(30)
1. விக்கிப்பீடியா:விக்கி மாரத்தான் 2016/பயனர் புள்ளிவிவரம்(31)
1. விக்கிப்பீடியா:விக்கி மாரத்தான் 2016/பயனர் புள்ளிவிவரம்(1)
# விக்கிப்பீடியா:விக்கி மாரத்தான் 2016

## பரப்புரை

### ஊடகங்களுக்குத் தகவல்

;ஆங்கிலத்தில்
# விக்கிப்பீடியா:விக்கி மாரத்தான் 2016

## பரப்புரை

### சமூக வலைதளங்கள்

- முகநூல் பக்கம்
# ரெய்க் கிராமம்

**ரெய்க் மலை** (*Reiek*) என்ற சுற்றுலா தளம் மிசோரம் தலைநகர் அய்ஸோலில் இருந்து 29 கி.மீ தொலைவில் அமைந்துள்ளது. இது 1538 மீட்டர் உயரத்தில் அய்ஸோலை சுற்றியுள்ள மலைகலையும் பள்ளதாக்குகளை பார்ப்பதற்கு ஏற்றார்போல் அமைந்துள்ளது. வானம் தெளிவாக இருக்கும் சமயத்தில் இதன் உச்சியில் இருந்து பங்களாதேஷ் சமவெளிகளை காணமுடியும். ரெய்க் மலை முழுவதும் பசுமையான மிதவெப்ப மரங்களும், புதர்களுமே சூழ்ந்துள்ளன.
# ரெய்க் கிராமம்

## மாதிரி கிராமம்

ரெய்க்கில் உள்ள மாதிரி கிராமம் பல்வேறு மிசோ துணை பழங்குடியினரின் தனித்துவமான பாரம்பரிய வீடுகள் குடில்களைக் கொண்டது. மிசோ குழுத் தலைவரின் வீடு, மணமாகதவர்கள் மற்றும் விதவையின் தங்குமுறை ஆகியவற்றை உருவாக்கி பராமரித்து வருகிறது மிசோரம் மாநில சுற்றுலாத் துறை. வீடுகளும் அலங்கரிக்கப்பட்டு பார்வையாளர் வீரமிக்க மலையக மக்களின் போற்றுத்ல்குரிய கால கண்ணோட்டத்தை தருகிறது. நவீன வளர்ச்சியினால் மிசோக்களின் வாழ்க்கை முறை எத்தகைய மாற்றங்களை பெற்றுள்ளது என்பதை காட்டுவதற்காக சில நவீன மிசோ வீடுகளும் அருகினில் கட்டப்பட்டுள்ளது. சுற்றுலாத்துறைக்கு ஒரு உணவகமும் தங்கும் வசதியும் உள்ள உல்லாசபோக்கிடமும் இங்குள்ளது.இங்குதான் வருடாந்திர அந்தூரியம் திருவிழா நடைபெறுகிறது. இங்கு வருவதற்கு ஏப்ரல் மாதம் தான் சிறந்த காலம்.
# ரெய்க் கிராமம்

## அந்தூரியம் திருவிழா

அந்தூரியம் திருவிழா என்பது அந்தூரியம் பூக்கள் வளர்ப்பை ஊக்குவிக்கவும் சுற்றுலா பயணிகளுக்கு மிசோக்களின் உயர்ந்த மரபுகளையும், வழக்கங்களை தெரியபடுத்தவும் ரெய்க் மலையில் நடத்தபடுகிறது. மத்திய அரசின் நிதி நல்கையின் கீழ் சுற்றுலாத் துறையும், தோட்ட கலைத் துறையும் சேர்ந்து ஆண்டுதோறும் இந்த அந்தூரியம் திருவிழா நடத்தபடுகிறது. அந்தூரிய பூக்கள் பயிரிடுதல், ஊக்குவித்தல் மற்றும் சந்தைபடுத்துதலோடு அழகான மிசோரமை பார்ப்பதற்கு அதிக சுற்றுலா பயணிகளை வரவைப்பது என இரு நோக்கங்களை இந்த திருவிழா கொண்டுள்ளது.
# ரெய்க் கிராமம்

## வனவிலங்கு

ரெய்க் மலைகள் மனதை கவரும் பல வகையான பறவைகளின் வீடாக திகழ்கிறது, மிக உயரத்தில் பறக்கும் அரிய வகை வல்லூருக்களும் (Peregrine falcon) இதில் அடங்கும். வலது உச்சியில் பெரிய பாறாங்கல் போன்ற பெரிய பாறை வெளியே நீட்டி கொண்டிருக்கிறது. சுற்றுசூழல் மற்றும் வன துறையும் சேர்ந்து மலையேற்றம் மேற்கொள்ளும் பயணிகளை ஊக்குவிக்க உள்ளுர் மக்கள் பயன்படுத்துகின்றனர்.
# இந்தியத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம், 2016

இந்தியத் துடுப்பாட்ட அணி தற்போது மேற்கிந்தியத் தீவுகளில் 2016 சூலை 9 முதல் ஆகத்து 22 வரை நான்கு தேர்வுத் துடுப்பாட்ட தொடர் ஆட்டங்களில் பங்குகொண்டது.  
இந்திய அணியின் இச்சுற்றுப் பயணத்தின் போது மேலும் மூன்று பன்னாட்டு இருபது20 (இ20ப) போட்டிகளை நடத்துவது தொடர்பாக 2016 சூலையில் இந்தியத் துடுப்பாட்டக் கட்டுப்பாடு வாரியம் மேற்கிந்தியத் தீவுகளின் துடுப்பாட வாரியத்துடன் பெச்சுவார்த்தையில் ஈடுபட்டது. ஆகத்து இறுதியில் புளோரிடாவில் போட்டிகளை நடத்தலாம் என மேற்கிந்திய குழு தெரிவித்தது. 2016 ஆகத்து 2 இல், இந்தியக் குழு இரண்டு இ20ப போட்டிகளை அமெரிக்காவின் புளோரிடாவில் 2016 ஆகத்து 27-28களில் நடத்துவதற்கு இணங்கியது.  
தேர்வுத் தொடரை இந்தியா 2–0 என்ற கணக்கிலும், இ20ப தொடரை மேற்கிந்தியத் தீவுகள் 1–0 என்ற கணக்கிலும் வென்றன.
# இந்தியத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம், 2016

## அணிகள்

| தேர்வு அணி | இ20ப அணி |  |  |  |
| --- | --- | --- | --- | --- |
| * ஜேசன் ஹோல்டர் (த)
* கிரைக் பிராத்வெயிட்
* தேவேந்திரா பிசூ
* செருமைன் பிளாக்வுட்
* கார்லோசு பிராத்வைட்
* டாரென் பிராவோ
* ராஜேந்திரா சந்திரிக்கா
* ரொசுட்டன் சேசு
* மிகுவேல் கம்மின்சு
* சேன் டோரிச்சு (குகா)
* சானன் கேப்ரியேல்
* லெயோன் ஜான்சன்
* மார்லன் சாமுவேல்சு | * விராட் கோலி (த)
* அஜின்க்யா ரகானே
* ரவிச்சந்திரன் அசுவின்
* ஸ்டுவாட் பின்னி
* ஷிகர் தவான்
* ரவீந்திர ஜடேஜா
* புவனேசுவர் குமார்
* அமித் மிஷ்ரா
* செதேஷ்வர் புஜாரா
* கே. எல். ராகுல்
* ரித்திமான் சாஃகா (குகா)
* முகம்மது சமி
* இஷாந்த் ஷர்மா
* ரோகித் சர்மா
* சர்துல் தாக்கூர்
* முரளி விஜய்
* உமேஸ் யாதவ் | * கார்லோசு பிராத்வைட் (த)
* சாமுவேல் பத்ரீ
* டுவைன் பிராவோ
* ஜோன்சன் சார்ல்சு
* அந்திரே பிளெட்சர்
* கிறிஸ் கெயில்
* ஜேசன் ஹோல்டர்
* எவின் லூயிசு
* சுனில் நரைன்
* கீரோன் பொல்லார்ட்
* ஆன்ட்ரே ரசல்
* மார்லன் சாமுவேல்சு
* லென்டில் சிம்மன்சு | * மகேந்திரசிங் தோனி (த, குகா)
* ரவிச்சந்திரன் அசுவின்
* ஸ்டுவாட் பின்னி
* யாசுபிரித் பம்ரா
* ஷிகர் தவான்
* ரவீந்திர ஜடேஜா
* விராட் கோலி
* புவனேசுவர் குமார்
* அமித் மிஷ்ரா
* அஜின்க்யா ரகானே
* கே. எல். ராகுல்
* ரோகித் சர்மா
* முகம்மது சமி
* உமேஸ் யாதவ் | } |
# தசார்னம்

**தசார்னம்** (Dasharna) (சமஸ்கிருதம்:दशार्ण ) பண்டைய பரத கண்டத்தின், கிழக்கு மால்வா பகுதியில் இருந்த ஜனபத நாடுகளில் ஒன்றாகும். இதன் தலைநகர் தற்கால விதிஷா ஆகும்.  
தசான் ஆறு மற்றும் பேட்வா ஆறுகளுக்கிடையே, மால்வா பகுதியில் தசார்ன நாடு அமைந்திருந்தது. தசார்ன ஜனபத நாட்டை அக்காரா என்றும் அழைப்பர். மேலும் முதலாம் ருத்திரதாமனின் ஜூனாகத் கல்வெட்டுகளில் தசார்ன நாட்டை *அக்காரா* என்று குறித்துள்ளார்.
# தசார்னம்

## மகாபாரதக் குறிப்புகள்

மகாபாரதக் குறிப்புகளின் படி, சேதி நாட்டு மன்னர் வீரபாகுவின் மனைவியும்; விதர்ப்ப நாட்டு மன்னர் பீஷ்மகனின் மனைவியும், தசார்ன நாட்டு மன்னரின் மகள்கள் ஆவார்.
# தசார்னம்

## இதனையும் காண்க

- பரத கண்டம்
# உத்தர குரு

இதிகாச கால நாடுகள்]]  
**உத்தர குரு** (Uttara Kuru), பண்டைய பரத கண்டத்திற்கு வடக்கில் இமயமலையில் அமைந்த வேத கால நாடுகளில் ஒன்றாகும். இந்நாடு குரு நாட்டின் வடக்கில் அமைந்திருந்தது.
# உத்தர குரு

## மகாபாரதக் குறிப்புகள்

- தருமன் செய்த இராசசூய வேள்விக்கான நிதியைத் திரட்ட, அர்ஜுனன் பரத கண்டத்தின் வடக்கு, வடமேற்கு நாடுகள்மீது படையெடுத்து வென்று நிதி திரட்டச் செல்கையில், உத்தர குரு எனப்படும் *வட குரு* நாட்டை அடைந்தான்.
# உத்தர குரு

## இதனையும் காண்க

- பரத கண்டம்